Mohammed Abu

**Mohammed Abu** (ba dɔɡuu November 14, 1991) eɛ Ghana bɔli ŋmɛ koree.

O bɔli ŋmɛ suɡuhe ŋa oŋ ŋmɛ Strømsgodset, Rayo Vallecano, Lorient, Columbus Crew SC, aneŋ Vålerenga, o da la deɛ o waɡre beila ŋmɛ Manchester City, Eintracht Frankfurt, aneŋ AGF. Abu da la ŋmɛ koe Ghana meŋ.

## O Clubu Toma

### Manchester City Aneŋ Pɛmbuhe
O neŋ Sportinɡ Club naŋ be Accra toma aŋ da baare, Abu da mare nu ko Enɡland deme bɔli ŋmɛ suɡu ŋa baŋ boɔna ka Manchester City Auɡust 31, 2010.

Ba da eɛŋ o naŋ da lɔrɛɛŋ ɡaa Norway bɔli ŋmɛ suɡu ŋa baŋ boɔna ka Stromsɡodset pɛmbu vuoŋ a da te ta June 2011. A ananso da la ka Abu da tuoŋ nyɛ ɡbama ne naŋ na vɛŋ ka o baŋ toŋ toma Enɡland poɔŋ. Abu da ŋmeɛ o kyɛkyɛ fara waɡre ŋa ba neŋ Molde naŋ da ŋmeɛra September 13, 2010, mintihi 60 waɡre la o naŋ da kpɛ kyɛ ka Molde da di be 3-1. Abu da paale biihi ne naŋ da ɡaa ŋmɛ a Norway deme FA Cup baara ŋa baŋ da di Follo 2-0.

A 2011 bɔli ŋmɛ vuo ne naŋ da wa piili, Abu da toɔŋ paale noba pie neŋ yeni baŋ maŋ iree ka ba naŋ ŋmɛ bɔli yɛɡa daa jaa ne, ɡbɛri bui zaa o naŋ da toɔŋ paale be. June 29, 2011, o neŋ Stromsɡodset pɛmmo ne da taɡe ɡaɛ nimitɔɔri a te tɔ December 2011. October 16, 2011 poɔŋ da la o naŋ da di o ɡoli fara ko Stromsɡodset waɡre ŋa baŋ neŋ Soɡndal naŋ da ŋmɛ 1-1. Abu da ŋmeɛ kyɛkyɛre lezare neŋ anii ana 2011 bɔli ŋmɛ yuoni ne a da di ɡoli bunyenk, kyɛkyɛre ata yɔŋ o naŋ da ba ŋmɛ.

2011 yuoni poɔŋ, Abu da la maree nu ko Manchester City ana te tɔ June 2014. January 2012 poɔŋ, o da ɡaaɛ Germany dɛme bɔli ŋmɛ jieŋa baŋ boɔna ka 2.Bundesliɡa ana te ŋmɛ ku Eintracht Frankfurt pɛmbu vuoŋ. O da ba ŋmɛ kyɛkyɛ jaa kyɛ da la ɡaa Stromsɡodset March baahaaŋ. Anaa jaa ka Stromsɡodset boɔbu da la ka deɛ ɡuu, kyɛ ba da yinee duoho June 12, 2012 ka Abu na yiree ana jiene ka June wa baahe.

Abu da la nyɛraŋ ka o ɡaaɛ Belɡium dɛme bɔli ŋmɛ suɡu ŋa baŋ boɔna ka Anderlecht. O da lɛo ɡaaɛ Rayo Vallecano aŋ be Spain naa paaluuŋ Auɡust 29, 2012. O da ŋmɛe mintihi 57 o kyɛkyɛ fara kubo waɡre ŋa ka Espanyol aŋ da di be 3-2. Kyɛ Abu ɡiilii da taɡeyeŋ kyɛo ɡbuli poɔŋ. Kyɛkyɛhe ata oŋ da ŋmɛ kyɛ da lɛo yi ɡaa o clubu meŋa January poɔŋ.

February 1, 2013, Abu da ɡaaɛ France dɛme bɔli ŋmɛ suɡu ŋa baŋ boɔna ka Lorient pɛmbu vuoŋ ana te baahe a 2012-13 bɔli ŋmɛ vuoŋ. O da kpɛe minith 74 poɔŋ o kyɛkyɛ fara da la be la waɡre ŋa ba neŋ Evian Thonon Gaillard, February 16, 2013 kyɛ baŋ da di be 2-1.

Waɡre ŋa o neŋ Lorient pɛmbu vuo toma ne aŋ da wa baahe, o da la ɡaaɛ Danish dɛme bɔli ŋmɛ suɡu ŋa baŋ boɔna ka AGF September 2, 2013 ana te tɔ December 31, 2013. Kyɛkyɛ o da ba ŋmɛ kyɛkyɛ jaa kubo. December 18, 2013, AGF da yinee duoho ka ba ku la e ka ba neŋ Abu toma ne ɡaa nimbitɔɔre.

### Stromsɡodset
February 21, 2014, Abu da te paahe Stromsɡodset aŋ be Norway poɔŋ a da mare yuomo anaahe nu kubo. Kyɛ a 2014 bɔli ŋmɛ vuo ne aŋ da wa ka o piile, Abu da piriyɛŋ aŋ da wuli ka o koŋ baŋ la ŋmɛ bɔli ana yuoni ne kyɛ a piribu da baaheyeŋ wieŋ. Abu da ŋmɛe ba UEFA Champions Leaɡue fara Steaua Bucuresti aŋ da di be 3-0. Anaa jaa ka kyɛkyɛ ayi la oŋ da ba ŋmɛ a 2014 poɔŋ, kyɛkyɛhe pista la oŋ da ŋmɛ.

A 2015 yuoni piilee, o da die o ɡoli fara kubo - yuomo ata puoriŋ da la be la waɡre ŋa baŋ da di FK Tonsberɡ 5-0 April 22, 2015 a Norway Cup poɔŋ. Abu da ŋmɛe kyɛkyɛ jaa a 2015 bɔli ŋmɛ vuo ne a da waana baŋ da te kuu ɡbaŋ jeɛ waɡre ŋa Stabaek aŋ da di be 3-2 June 27, 2015. Anaa jaa ka kyɛkyɛhe ayi la oŋ da ba ŋmɛ, o da tuoŋ ŋmɛe kyɛkyɛhe pista neŋ ayuobe a di ɡolihi ayi.

A 2016 yuoni poɔŋ, Major Leaɡue Soccer dɛme da boɔruu yuoŋ jieŋ. O da tɔɡeŋba o Stromsɡodset bɔli ŋmɛɛbu yɛla. Abu da ŋmɛe duŋkuri baaluŋ waɡre ŋa baŋ da di Rosenborɡ 2-0 kyɛ mintihi 19 la oŋ da ŋmɛ kyɛ yi, aŋ da wuli ka o bɔli baahaa la be la. Anaa jaa ka kyɛkyɛhe ata oŋ da ba ŋmɛ, o da ŋmɛe kyɛkyɛhe pista neŋ ata.

## O Ghana Bɔli Ŋmeɛbo
Auɡust 9, 2011, ba da boɔmee Abu fara ka o wa Ghana. October 8, 2011 poɔŋ da la ka Abu da ŋmɛ o kyɛkyɛ fara waɡre ŋa Ghana aŋ da ŋmɛra neŋ Sudan a Africa Cup of Nations qualifications waɡre ŋa oŋ da wa kpɛ deɛ Derek Boatenɡ. Anaa jaa ka kyɛkyɛ bunyeni ka Abu da ŋmɛ, kyɛ ba deo baahe biihi ne anna ɡaa te ŋmɛ a 2012 Africa Cup of Nations.

Kwesi Appiah la neɛ ne aŋ da la boɔmuu waɡre ŋa baŋ da ba la boɔnuu a Africa Cup of Nations puoriŋ waɡre ŋa Ghana aŋ da yɛŋ ŋmɛ Mexico neŋ United States.

## O Meŋa Nyɔvore
Abu aŋ da baara wa ta yuomo anii la oŋ da boɔra ka o lɛo bɔli ŋmɛra. Abu da bahee o yidɛme kyɛ yi ɡaa Sunyani. Beŋ la oŋ da te paahe Sportinɡ Club Accra ka o da e yuomo pie neŋ ayi.

## Sommo Yizie